2α. ΥΓΕΙΟΝΟΜΙΚΗ ΔΙΑΤΑΞΙΣ υπ’ αριθ. Γ3α/761 της 6 Μαρτ./10 Απρ. 1968 (ΦΕΚ Β΄  189) Περί ποιότητος του ποσίμου ύδατος. Έχοντες υπ’ όψιν τας διατάξεις: α)Του Α.Ν. 7/1967 «περί συγχωνεύσεως των Υπουργείων Κοιν. Προνοίας και Υγιεινής». β)Του Β.Δ. 84/1965 «περί οργανώσεως του Υπουργείου Υγιεινής». γ)Του Α.Ν. 2520/1940 «περί υγειονομικών διατάξεων». δ)Του από 3.11.1950 Β.Δ/τος «περί μέτρων προς καταπολέμησιν επιδημικών νόσων και υποχρεωτικής δηλώσεως αυτών». ε)Του Ν.Δ. 2888/1954 «περί κυρώσεως Δημοτικού και Κοινοτικού Κώδικος», αποφασίζομεν: Α΄. ΟΡΙΣΜΟΙ Άρθρ.1.-1.«Πόσιμον ύδωρ» καλείται το προοριζόμενον δι’ ανθρωπίνην κατανάλωσιν. 2.«Ύδρευσις» καλείται παν σύστημα παρέχον πόσιμον ύδωρ. 2.1.«Δημοσία ύδρευσις» καλείται η εξυπηρετούσα τον πληθυσμόν πόλεων ή χωρίων ή ομάδας ατόμων, ως εις ιδρύματα εν γένει, χώρους συγκεντρώσεως και εξυπηρετήσεως του Κοινού, βιομηχανικάς εγκαταστάσεις, πλοία κλπ., ανεξαρτήτως ιδιοκτησίας ή διαχειρίσεως και ασχέτως πληρωμής ή μη δια το παρεχόμενον ύδωρ. 2.2.«Ιδιωτική ύδρευσις» καλείται η εξυπηρετούσα μεμονωμένην οικογένειαν ή λίαν περιωρισμένον αριθμόν ατόμων. 3.«Πηγή υδροληψίας» καλείται πάσα φυσική πηγή, υδρομάστευσις, φρέαρ, ποταμός, λίμνη φυσική ή τεχνητή, ομβροδεξαμενή κλπ., εξ ων λαμβάνεται ύδωρ προς ύδρευσιν. 4.«Σύστημα υδρεύσεως» καλείται το σύνολον των εγκαταστάσεων από της πηγής υδροληψίας, συμπεριλαμβανομένης, μέχρι των σημείων παροχής ύδατος εις τους καταναλωτάς. 5.«Φυσικώς καθαρόν» καλείται το ύδωρ το οποίον προστατεύεται και αποκαθαίρεται φυσικώς εις τρόπον, ώστε να ικανοποιή μονίμως τους δια το πόσιμον ύδωρ επιβαλλομένους όρους. 6.«Τεχνητός καθαρισμός» του ύδατος καλείται η επεξεργασία αυτού δια μεθόδων επιστημονικώς ανεγνωρισμένων εις τρόπον, ώστε να ικανοποιή τούτο μονίμως τους δια το πόσιμον ύδωρ επιβαλλομένους όρους. 6.«Τεχνητός καθαρισμός» του ύδατος καλείται η επεξεργασία αυτού δια μεθόδων επιστημονικώς ανεγνωρισμένων εις τρόπον, ώστε να ικανοποιή τούτο μονίμως τους δια το πόσιμον ύδωρ επιβαλλομένους όρους. 7.«Ρύπανσις» καλείται η παρουσία εις το ύδωρ πάσης ξένης ουσίας (οργανικής, ανοργάνου, ακτινενεργού ή βιολογικής), η οποία δύναται να καταστήση τούτο επιβλαβές εις την υγείαν του ανθρώπου και ακατάλληλον δια τας προβλεπομένας χρήσεις αυτού. 8.«Μόλυνσις» καλείται η εν τω ύδατι ύπαρξις παθογόνων μικροοργανισμών ή στοιχείων ενδεικνυόντων εμμέσως δυνητικόν κίνδυνον υπάρξεως εν αυτώ τοιούτων μικροοργανισμών. 9.«Υγειονομικός κίνδυνος» καλείται παν ελάττωμα, βλάβη ή ατέλεια του συστήματος υδρεύσεως ή του τρόπου λειτουργίας αυτού (π.χ. διακοπαί παροχής), δυνάμενα να προκαλέσουν ρύπανσιν ή μόλυνσιν του ύδατος. Β΄. ΓΕΝΙΚΟΙ ΟΡΟΙ Άρθρ.12.-1.Οι παραβάται της παρούσης διώκονται και τιμωρούνται κατά τας διατάξεις του Ποινικού Κώδικος, εκτός εάν υπό ετέρας γενικής ή ειδικής διατάξεως προβλέπωνται αυστηρότεραι ποιναί, ότε ισχύουν αι τελευταίαι αύται. 2.Εν περιπτώσει υποτροπής εντός έτους, οι παραβάται τιμωρούνται κατά το άρθρ. 458 του Ποινικού Κώδικος. Υπ’ όψιν και η Υγειονομ. Διάταξις Γ1/18464  της 4/9 Σεπτ. 1969 (ΦΕΚ Β΄ 624) περί προστασίας των υδάτων των χρησιμοποιουμένων δια  την ύδρευσιν της περιοχής Πρωτευούσης από  ρυπάνσεων και μολύνσεων (Παρατεθήσεται εν  τόμ. 23Γ σελ. 699). 34.Δ.δ.2α Απολύμανση Υδάτων Άρθρ.2.-1.Το πόσιμον ύδωρ, το οποίον παρέχεται υπό των συστημάτων υδρεύσεως, δέον όπως είναι οργανοληπτικώς άμεμπτον και από πάσης απόψεως αβλαβές εις την υγείαν των ανθρώπων. Επίσης δεν πρέπει να προκαλή σοβαράς ζημίας εις τα έργα υδρεύσεως. Τούτο δέον όπως παρέχεται εις ποσότητα επαρκή δια τας ανάγκας του πληθυσμού, άνευ διακοπών και κατά τρόπον διευκολύνοντα την χρήσιν αυτού. Τα συστήματα υδρεύσεως δέον όπως είναι απηλλαγμένα παντός υγειονομικού κινδύνου. Προς το πόσιμον ύδωρ εξομοιούται και το χρησιμοποιούμενον δια την ατομικήν καθαριότητα, τας οικιακάς ανάγκας, την επεξεργασίαν, παρασκευήν και συντήρησιν τροφίμων και ποτών, την πλύσιν των συναφών σκευών και εγκαταστάσεων, ως και δια την παρασκευήν πάγου προς οικιακήν χρήσιν και εν γένει συντήρησιν τροφίμων ή ποτών. 2.Προς εξασφάλισιν των ανωτέρω θα τηρώνται υπό των δημοσίων υδρεύσεων οι καθέκαστα δια της παρούσης επιβαλλόμενοι όροι. Εις ας περιπτώσεις όμως, δι’ οιονδήποτε λόγον, δεν είναι ούτοι επαρκείς, επιβάλλεται η λήψις παντός συμπληρωματικώς απαιτουμένου μέτρου. Το υπό των ιδιωτικών υδρεύσεων παρεχόμενον ύδωρ, μερίμνη και ευθύνη των ιδιοκτητών ή νομέων αυτών, θα ικανοποιή τα υπό του παρόντος Κανονισμού καθοριζόμενα χαρακτηριστικά ποιότητος. Επί τούτοις θα επιδιώκεται η σταδιακή συμμόρφωσις των εν λόγω υδρεύσεων και προς τους υπολοίπους όρους και απαιτήσεις του ως άνω Κανονισμού. Εν πάση περιπτώσει όμως αι Υγειονομικαί Αρχαί δύνανται να απαιτήσουν την άμεσον εφαρμογήν των όρων εκείνων του παρόντος Κανονισμού, οι οποίοι κρίνονται εκάστοτε απαραίτητοι, αναλόγως των τοπικών συνθηκών, ή και να επιβάλουν την λήψιν προσθέτων μέτρων προς προστασίαν της υγείας των υπ’ αυτών εξυπηρετουμένων ατόμων, ως και της Δημοσίας Υγείας εν γένει. Γ΄. ΕΙΔΙΚΟΙ ΟΡΟΙ 1.Σύστημα υδρεύσεως Άρθρ.3.-1.Το σύστημα υδρεύσεως θα μελετάται, θα κατασκευάζεται και θα συντηρήται εντέχνως και συμφώνως προς τους ισχύοντας σχετικούς κανονισμούς. (Αντί για τις σελ. 384,001-384,004) Σελ. 384,001(α) Τεύχος Θ12-Σελ. 25 Απολύμανση Υδάτων 34.Δ.δ.2α Τούτο θα λειτουργή ορθώς υπό την εποπτείαν υπευθύνου προσωπικού, διαθέτοντος τα απαιτούμενα επαγγελματικά προσόντα. 2.Το ύδωρ θα λαμβάνεται εκ της πλέον ικανοποιητικής από απόψεως ποιότητος και παροχής πηγής υδροληψίας, κατόπιν εξετάσεως όλων των διαθεσίμων πηγών, ων η χρησιμοποίησις καθίσταται εφικτή από τεχνικής και οικονομικής πλευράς. Η πηγή υδροληψίας, εφ’ όσον παρέχη φυσικώς καθαρόν ύδωρ, θα προστατεύεται αποτελεσματικώς από μολύνσεων ή ρυπάνσεων. Εάν το ύδωρ ταύτης δεν είναι φυσικώς καθαρόν, θα καταβάλλεται πάσα προσπάθεια περιορισμού και ελέγχου των μολύνσεων ή ρυπάνσεων, το δε ύδωρ της πηγής θα υποβάλλεται εις αποτελεσματικόν τεχνητόν καθαρισμόν. 3.Το πόσιμον ύδωρ θα προστατεύεται αποτελεσματικώς από ρυπάνσεων και μολύνσεων καθ’ όλην την διαδρομήν αυτού από της πηγής υδροληψίας μέχρι των καταναλωτών. 4.Θα εκτελώνται τακτικώς συστηματικαί υγειονομικαί έρευναι του συστήματος υδρεύσεως, επεκτεινόμεναι και εις την λεκάνην τροφοδοτήσεως της πηγής υδροληψίας προς διαπίστωσιν, εντοπισμόν και εξουδετέρωσιν τυχόν υφισταμένων υγειονομικών κινδύνων. Θα εκτελώνται περιοδικώς αι αναγκαιούσαι φυσικαί, χημικαί και μικροβιολογικαί εξετάσεις δειγμάτων ύδατος εκ των πηγών υδροληψίας, εκ των αγωγών μεταφοράς, του συστήματος διανομής, ως και κατά τα διάφορα στάδια επεξεργασίας του ύδατος, προς εντοπισμόν και εξουδετέρωσιν τυχόν υφισταμένων υγειονομικών κινδύνων. Τέλος θα εκτελώνται συστηματικαί, φυσικαί, χημικαί και μικροβιολογικαί εξετάσεις του παρεχομένου υπό του δικτύου διανομής ύδατος, προς έλεγχον της ποιότητος αυτού συμφώνως προς τους όρους του παρόντος. 5.Θα τηρήται συστηματικόν αρχείον των ως άνω υγειονομικών ερευνών και εργαστηριακών εξετάσεων, ως και ημερολόγιον της υδρεύσεως, εις ο θα καταχωρώνται τα πορίσματα αυτών. Εις το ημερολόγιον τούτο θα σημειούται επίσης παν συμβάν ή παρατήρησις αναφερομένη εις την κατάστασιν των έργων και τας συνθήκας λειτουργίας αυτών, τους εμφανιζομένους υγειονομικούς κινδύνους και τα λαμβανόμενα σχετικά μέτρα. ΙΙ.Χαρακτηριστικά του ποσίμου ύδατος Άρθρ.4-6.-(Καταργήθηκαν από το άρθρ. 13 της Α5/288/23 Ιαν.-20 Φεβρ. 1986 (ΦΕΚ Β΄ 53) απόφ. Υπ. Εσωτ. και Δημ. Τάξης, Υφ. Εθν. Οικον., Υγ. Πρόν. και Κοιν. Ασφαλ. και Περιβ. Χωρ. και Δημ. Έργων (Διόρθ. Σφαλμ. στο ΦΕΚ Β΄ 379/10 Ιουν. 1986), κατωτ. αριθ. 4). Σελ. 384,002(α) Τεύχος Θ12-Σελ. 26 Μικροβιολογικά Χαρακτηριστικά Άρθρ.7.-1.Όρια: 1.1.Ύδωρ μη υποβαλλόμενον εις χλωρίωσιν ή άλλην ισοδύναμον ανεγνωρισμένην μέθοδον καθαρισμού λογίζεται εν τη υγειονομική πράξει ασφαλές, εφ’ όσον εκ των εξεταζομένων κατά μήνα δειγμάτων εκ του δικτύου διανομής, τουλάχιστον 50% εμφανίζουν πιθανώτατον αριθμόν κολοβακτηριδιοειδών (ΠΑΚ) μικρότερον του 1 ανά 100 ML τουλάχιστον 80% εμφανίζουν ΠΑΚ μικρότερον ή ίσον του 2 ανά 100 ML και ουδέν μεγαλύτερον του 10 ανά 100 ML ύδατος. Εφ’ όσον εξετάζονται ολιγώτερα των 5 δειγμάτων κατά μήνα, τα ανωτέρω ποσοστά εφαρμόζονται δι’ οιονδήποτε χρονικόν διάστημα, καθ’ ο εξετάζονται 5 ή περισσότερα δείγματα. Εάν εμφανισθούν δύο διαδοχικά δείγματα εκ του αυτού σημείου του δικτύου με ΠΑΚ μεγαλύτερον του 2 και έως 10 ανά 100 ML ή εν δείγμα με ΠΑΚ ανώτερον του 10 ανά 100 ML, θα διενεργηθή λεπτομερής υγειονομική έρευνα του συστήματος υδρεύσεως προς ανεύρεσιν των αιτίων μολύνσεως και θα ληφθούν δραστικά μέτρα προς άρσιν αυτών. Εκ παραλλήλου θα λαμβάνωνται συμπληρωματικώς διαδοχικά δείγματα εκ του αυτού σημείου, μέχρις εμφανίσεως ικανοποιητικού αποτελέσματος εις τρεις τουλάχιστον διαδοχικάς δειγματοληψίας. Τα πρόσθετα ταύτα δείγματα δεν συνυπολογίζονται εις τον αριθμόν των απαιτουμένων τοιούτων συμφώνως προς την παρ. 2 κατωτέρω. 34.Δ.δ.2α Απολύμανση Υδάτων 1.2.Ύδωρ υποβαλλόμενον εις κανονικήν χλωρίωσιν οφείλει να εμφανίζη σταθερώς ΠΑΚ μικρότερον του 1 ανά 100 ML ύδατος. Εάν εμφανισθή εν δείγμα εκ του δικτύου διανομής με ΠΑΚ από 1 έως 2 ανά 100 ML ύδατος δέον να γίνη κατ’ αρχήν έλεγχος της εγκαταστάσεως χλωριώσεως και αποκατάστασις της τυχόν μη κανονικής λειτουργίας αυτής. Εάν δεν διαπιστωθή ελάττωμα εις την εγκατάστασιν χλωριώσεως ή εμφανισθή εν δείγμα με ΠΑΚ μεγαλείτερον του 2 ανά 100 ML, δέον να γίνουν αι υπό του προηγουμένου εδαφίου προβλεπόμεναι ενέργειαι. Προς πληρεστέραν διερεύνησιν του βαθμού, της φύσεως και της προελεύσεως της τυχόν εμφανιζομένης εις τας ανωτέρω περιπτώσεις (εδαφ. 1.1 και 1.2) μολύνσεως συνιστάται, όπως αφ’ ενός διαμοιράζωνται κατά την εξέτασιν τα συμπληρωματικώς λαμβανόμενα δείγματα εις ομάδας δόσεων ελαττουμένου όγκου εις τρόπον, ώστε να καθίσταται εφικτός ο ακριβέστερος προσδιορισμός του ΠΑΚ και αφ’ ετέρου επιδιώκηται η εν τω μέτρω της προβαλλομένης εκάστοτε σκοπιμότητος επέκτασις της ερεύνης επί των χαρακτήρων των ανιχνευομένων ενδεικτικών μολύνσεως μικροοργανισμών. Παραλλήλως προς την έρευναν δια την ανίχνευσιν της παρουσίας κολοβακτηριδιοειδών εις το ύδωρ, δέον να προσδιορίζεται και ο συνολικός αριθμός των αναπτυσσομένων μικροβιακών αποικιών εξ ενός ML εξεταζομένου ύδατος, υπό σταθεροτύπους εργαστηριακάς συνθήκας. Πάσα ασυνήθης αύξησις του αριθμού τούτου υποδηλοί ενδεχόμενον εκτάκτου ρυπάνσεως του ύδατος και δέον να αναζητώνται τα αίτια και να λαμβάνωνται τα απαιτούμενα μέτρα προς εξουδετέρωσιν αυτών. 2.Δειγματοληψία. Ο έλεγχος της τηρήσεως των καθορισθεισών από μικροβιολογικής πλευράς απαιτήσεων του παρόντος Κανονισμού θα βασίζεται επί εξετάσεων δειγμάτων, λαμβανομένων εξ αντιπροσωπευτικών σημείων ολοκλήρου του δικτύου διανομής και δη υπό τας προσηκούσας κανονικάς συνθήκας ασήπτου λήψεως των δειγμάτων τούτων εντός προαπεστειρωμένων φιαλιδίων, καταλλήλου συντηρήσεως των δειγμάτων τούτων εντός φορητών ψυγείων και ταχίστης μεταφοράς των ούτω συντηρουμένων δειγμάτων εις το εργαστήριον προς εξέτασιν εντός του βραχυτέρου δυνατού χρονικού διαστήματος, όπερ κατ΄’ ανώτατον όριον δέον να μην υπερβαίνη το 12ωρον. Η συχνότης και τα σημεία δειγματοληψίας θα καθορίζωνται κατόπιν ερεύνης ολοκλήρου του συστήματος υδρεύσεως από της πηγής υδροληψίας μέχρι του καταναλωτού και της εκτιμήσεως των υφισταμένων πιθανοτήτων μολύνσεως του ύδατος ως και του βαθμού προστασίας αυτού, θα εγκρίνωνται δε παρά των Υγειονομικών Αρχών. Ο ελάχιστος αριθμός των λαμβανομένων και εξεταζομένων δειγμάτων κατά μήνα εκ του συστήματος διανομής καθορίζεται ως κάτωθι: Εξυπηρετούμενος    πληθυσμός Ελάχιστος αριθμός     δειγμάτων κατά μήνα Μέχρι     5.000 κατοίκων 1 δείγμα Μέχρι 100.000 κατοίκων 1 δείγμα ανά 5.000 Άνω των 100.000 κατοίκ.   Προστίθεται 1 δείγ.   ανά 10.000 κατοικ. Επί οιασδήποτε τροποποιήσεως των γεωλογικών ή άλλων συνθηκών (σεισμοί, πλημμύραι, βλάβαι του συστήματος κλπ.) επιβάλλεται η άμεσος δειγματοληψία και εξέτασις του ύδατος. Συνιστάται όπως τα λαμβανόμενα δείγματα κατανέμονται χρονικώς κατά κανονικά διαστήματα. Κατωτέρω παρέχονται τα ελάχιστα χρονικά διαστήματα μεταξύ διαδοχικών δειγματοληψιών αναλόγως του εξυπηρετουμένου πληθυσμού. Εξυπηρετούμενος  πληθυσμός Μέγιστον χρονικόν διάστημα μεταξύ διαδοχικών δειγματοληψιών Ολιγ. των 20.000 κατοίκων   1 μήνα    20.000-50.000          »   2 εβδομάδες    50.001-100.000        »   4 ημέραι  100.001-200.000        »   2 ημέραι  Άνω των 200.000       »   1 ημέρα Δι’ υδρεύσεις εξυπηρετούσας πληθυσμόν κάτω των 5.000 κατοίκων αι Υγειονομικαί Αρχαί δύνανται να εγκρίνουν τον περιορισμόν του αριθμού και της συχνότητος των εξετάσεων κάτω των προμνησθέντων ορίων, εις ας περιπτώσεις εκ πείρας, προηγουμένων εξετάσεων ή άλλων ασφαλών δεδομένων, προερχομένων εξ υγειονομικής ερεύνης του συνόλου του συστήματος υδρεύσεως, προκύπτει ότι το ύδωρ πληροί σταθερώς τας απαιτήσεις του παρόντος. Μέθοδοι εξετάσεως-Εργαστήρια Άρθρ.8-1.Μέθοδοι. Αι απαιτούμεναι εργαστηριακαί εξετάσεις και αναλύσεις δια τον προσδιορισμόν των φυσικών, χημικών και μικροβιολογικών χαρακτηριστικών του ύδατος, ως και η διατύπωσις των σχετικών αποτελεσμάτων θα εκτελώνται, μέχρι της δημοσιεύσεως Ελληνικών Κανονισμών, βάσει της τελευταίας εκάστοτε εκδόσεως των «Προτύπων Μεθόδων Εξετάσεως του Ύδατος και Λυμάτων» των Η.Π.Α. («STANDARD METHODS FOR THE EXAMINATION OF WATER AND WASTEWATER»). 2.Εργαστήρια. Πάσαι αι εξετάσεις θα εκτελώνται εις Δημόσια εργαστήρια, ή εις εξουσιοδοτημένα υπό των Υγειονομικών   Αρχών    εργαστήρια    νοσοκομείων   ή (Μετά την σελ. 384,004) Σελ. 384,005 Τεύχος 614-Σελ. 29 Απολύμανση Υδάτων 34.Δ.δ.2α και ιδιωτικά τοιαύτα, δυνάμενα να εκτελέσουν τοιαύτας εξετάσεις. Δ΄. ΥΠΕΥΘΥΝΟΙ ΚΑΙ ΥΠΟΧΡΕΩΣΕΙΣ Άρθρ.9.-1.Υπεύθυνος δια την εφαρμογήν των όρων της παρούσης Υγειονομικής Διατάξεως, ήτοι την μελέτην, κατασκευήν, λειτουργίαν και συντήρησιν του συστήματος υδρεύσεως, την διενέργειαν υγειονομικών αναγνωρίσεων και εκτέλεσιν εργαστηριακών εξετάσεων, την τήρησιν αρχείου και ημερολογίου και εν γένει δια την λήψιν παντός μέτρου προς εξασφάλισιν κανονικής παροχής μονίμως υγιεινού ύδατος, καθίσταται: α)Προκειμένου περί υδρεύσεων Δήμων ή Κοινοτήτων ή Δημοτική ή Κοινοτική Αρχή ή ο τυχόν επιφορτισμένος με την διαχείρισιν της υδρεύσεως Οργανισμός ή Επιχείρησις. β)Δια τας βιομηχανίας, ιδρύματα κλπ., τα οποία διαθέτουν ιδίαν ύδρευσιν η διεύθυνσις αυτών. γ)Δια τας ιδιωτικάς υδρεύσεις οι ιδιοκτήται ή νομείς των εγκαταστάσεων υδρεύσεως. 2.Ο υπεύθυνος δια την ύδρευσιν υποχρεούται όπως: α)Θέτη εις την διάθεσιν των Υγειονομικών Αρχών το τηρούμενον αρχείον υγειονομικών αναγνωρίσεων και εργαστηριακών εξετάσεων, το ημερολόγιον της υδρεύσεως, ως και πάσαν πληροφορίαν, αφορώσαν εις την εκλογήν της πηγής υδροληψίας, την μελέτην, κατασκευήν, λειτουργίαν και συντήρησιν του συστήματος υδρεύσεως, το χρησιμοποιούμενον προσωπικόν κλπ. εις τρόπον, ώστε να δύνανται αύται να σχηματίσουν σαφή γνώμην περί της καταστάσεως της υδρεύσεως. β)Γνωστοποιή αμέσως εις το αρμόδιον Υγειονομικόν Κέντρον πάντα εμφανιζόμενον υγειονομικόν κίνδυνον, ως και τα λαμβανόμενα μέτρα προς εξουδετέρωσιν αυτού. γ)Συμμορφούται προς τας υποδείξεις των αρμοδίων Υγειονομικών Αρχών. Β΄ ΙΣΧΥΣ-ΕΦΑΡΜΟΓΗ-ΚΥΡΩΣΕΙΣ Ισχύς Άρθρ.10.-1.Η παρούσα Υγειονομική Διάταξις ισχύει καθ’ άπασαν την Επικράτειαν. Η ισχύς ταύτης άρχεται μετά 6 μήνας από της δημοσιεύσεώς της εις την Εφημερίδα της Κυβερνήσεως. 2.Πάσα προγενεστέρα διάταξις γενική ή ειδική, ρυθμίζουσα άλλως τα υπό της παρούσης διεπόμενα, καταργείται. 3.Δι’ υδρεύσεις, αι οποίαι δεν θα καταστή δυνατόν να συμμορφωθούν προς τας απαιτήσεις της παρούσης Διατάξεως εντός της ως άνω 6μήνου προθεσμίας, δύναται να επιτραπή υπό των Υγειονομικών Αρχών η σταδιακή συμμόρφωσις μετ’ εκτίμησιν των υφισταμένων δυνατοτήτων και εφ’ όσον δεν δημιουργούνται ως εκ τούτου κίνδυνοι δια την Δημοσίαν Υγείαν. Σελ. 384,006 Τεύχος 614-Σελ. 30 Εφαρμογή Άρθρ.11.-Η εκτέλεσις της παρούσης ανατίθεται εις τας Υγειονομικάς Αρχάς. Κυρώσεις

[Source: greek_legal_code_raptarchis | Tokens: 14181]